Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18484

1. A futópályák száma, elhelyezése és iránya A futópálya elhelyezése és iránya 1.1 A futópályák elhelyezésének és irányának meghatározásakor számos tényezőt kell figyelembe venni. A tényezők tételes és teljes felsorolásának, valamint ezek elemzésének igénye nélkül hasznosnak látszik, hogy az alábbiakban ismertessük azokat a tényezőket, amelyek a leggyakrabban vizsgálat alá kell vonni. A tényezők négy fő csoportra oszthatók: 1.1.1 Az üzemeltetés típusa. Különös figyelmet szenteljenek annak, hogy az adott repülőteret bármely, vagy csak látás utáni időjárási körülmények között, illetve éjjel — nappal, vagy csak nappal kívánják használni. 1.1.2 Időjárási körülmények. A repülőtér igénybevételi tényezőjének meghatározása alkalmával tanulmányozzák az uralkodó szélirányokat, illetve a kereszt-szél összetevőket. Ebben a vonatkozásban különösen figyeljenek a következőkre:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes